钦定古今图书集成/明伦汇编/氏族典/第120卷 > 陈夷行
## 钦定古今图书集成/明伦汇编/氏族典/第120卷 > 陈夷行

按《唐书陈夷行传》：“夷行字周道，其先江左诸陈也。世
客颍川。由进士第，擢累起居郎、史馆修撰。以劳迁司
封员外郎。凡再岁，以吏部郎中为翰林学士，数迁至
工部侍郎。开成二年，进同中书门下平章事，罢为吏
部尚书，寻拜华州刺史。武宗即位，召为御史大夫，俄
还门下侍郎平章事，进位尚书左仆射。以足疾乞身”，
罢为太子太保，以检校司空为河中节度使，卒。